Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7202

b) a légiforgalmi tájékoztató kiadványok segítségével a légijármű-vezetőknek és járatóknak ott, ahol az elkülönítést a légijármű meghatározott navigációs berendezéseinek felhasználása vagy bizonyos navigációs módszerek alkalmazása alapján biztosítják. 3.5 Az irányítás felelőssége 3.5.1 Az egyes repülések irányításának felelőssége Egy ellenőrzött repülés egy időben csak egy légiforgalmi irányító egység irányítása alatt állhat. 3.5.2 Egy adott légtérszakaszon belüli irányítás felelőssége Egy adott légtérszakaszon belül az összes légijármű irányításának felelősségét egyetlen légiforgalmi irányító egységre ruházzák. Mindazonáltal egy légijármű, vagy légijármű csoport irányítását átadhatják más légiforgalmi irányító egység számára, feltéve, hogy biztosítják a koordinációt az összes érintett légiforgalmi irányító egység között. 3.6 Az irányítás felelősségének átadása 3.6.1 Az átadás helye vagy időpontja A légijármű irányításának felelősségét az egyik légiforgalmi irányító egységtől a másiknak a következők szerint adják át: 3.6.1.1 Két körzeti irányító szolgálatot ellátó egység között — A légijármű irányításának felelősségét az egyik irányító körzetben körzeti irányító szolgálatot ellátó egységtől a szomszédos irányító körzetben körzeti irányító szolgálatot ellátó egységnek abban az időpontban adja át, amikorra a légijárművet irányító körzeti irányító központ a közös irányító körzethatár átlépését számítja illetve más olyan helyen vagy időpontban, amelyben a két egység megegyezett. 3.6.1.2 Körzeti irányító szolgálatot és bevezető irányító szolgálatot ellátó egységek között — A légijármű irányításának felelősségét a körzeti irányító szolgálatot ellátó egységtől a bevezető irányító szolgálatot ellátó egységnek és viszont olyan helyen illetve időpontban adják át, amelyben a két egység megegyezett. 3.6.1.3 Bevezető irányító szolgálatot ellátó egység és a repülőtéri irányító torony között 3.6.1.3.1 Érkező légijármű — A leszálláshoz közeledő légijármű irányításának felelősségét a bevezető irányító szolgálatot ellátó egység akkor adja át a repülőtéri irányító toronynak, amikor:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes